CELEX: 32014R0902
Language: ro
Date: 2014-08-19 00:00:00
Title: Regulamentul de punere în aplicare (UE) nr. 902/2014 al Comisiei din 19 august 2014 de modificare a Regulamentului (CE) nr. 1415/2004 al Consiliului în ceea ce privește adaptarea, pentru Regatul Unit, a nivelului maxim anual al efortului de pescuit pentru anumite zone de pescuit

20.8.2014   
            
            
               RO
            
            
               Jurnalul Oficial al Uniunii Europene
            
            
               L 245/1
            
         REGULAMENTUL DE PUNERE ÎN APLICARE (UE) NR. 902/2014 AL COMISIEI
   din 19 august 2014
   de modificare a Regulamentului (CE) nr. 1415/2004 al Consiliului în ceea ce privește adaptarea, pentru Regatul Unit, a nivelului maxim anual al efortului de pescuit pentru anumite zone de pescuit
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1954/2003 al Consiliului din 4 noiembrie 2003 privind gestionarea efortului de pescuit referitor la anumite zone și resurse de pescuit comunitare (1), în special articolul 12 alineatul (1),
   întrucât:
   
               (1)
            
            
               Regulamentul (CE) nr. 1954/2003 prevede adoptarea unui regulament de stabilire a nivelului maxim anual al efortului de pescuit pentru fiecare stat membru și pentru fiecare zonă și activitate de pescuit definită la articolele 3 și 6 din respectivul regulament. În consecință, Regulamentul (CE) nr. 1415/2004 al Consiliului (2) a stabilit nivelul maxim anual al efortului de pescuit pentru respectivele zone și activități de pescuit.
            
         
               (2)
            
            
               În conformitate cu articolul 12 alineatul (1) din Regulamentul (CE) nr. 1954/2003, Comisia poate redistribui efortul de pescuit între zone, la cererea unui stat membru, pentru a permite statului membru să profite într-o măsură cât mai mare de posibilitățile sale de pescuit.
            
         
               (3)
            
            
               La 2 iunie 2014, Regatul Unit a solicitat Comisiei să transfere 30 000 de kW zile din zona ICES VII către zona ICES VIII. La 16 iunie 2014, Regatul Unit a prezentat informații suplimentare privind utilizarea cotelor și activitatea navelor în zona ICES VIII. Informațiile furnizate de Regatul Unit justifică cererea de transfer a efortului de pescuit între zonele în cauză.
            
         
               (4)
            
            
               Prin urmare, Regulamentul (CE) nr. 1415/2004 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 1415/2004
   În anexa I la Regulamentul (CE) nr. 1415/2004, coloana din tabelul A, „Specii de adâncime, cu excepția celor reglementate de Regulamentul (CE) nr. 2347/2002”, referitoare la efortul de pescuit maxim anual al Regatului Unit se înlocuiește cu următorul text:
   
               
                  Total
               
            
            
               „50 021 901
            
         
               ICES V, VI
            
            
               24 017 229
            
         
               ICES VII
            
            
               25 756 266
            
         
               ICES VIII
            
            
               248 406
            
         
               ICES IX
            
            
               0
            
         
               ICES X
            
            
               0
            
         
               CECAF 34.1.1
            
            
               0
            
         
               CECAF 34.1.2
            
            
               0
            
         
               CECAF 34.2.0
            
            
               0”
            
         Articolul 2
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 289, 7.11.2003, p. 1.
   
      (2)  Regulamentul (CE) nr. 1415/2004 al Consiliului din 19 iulie 2004 de stabilire a nivelului maxim anual al efortului de pescuit pentru anumite zone și activități de pescuit (JO L 258, 5.8.2004, p. 1).